
PATVIRTINTA

                                     



Šakių rajono savivaldybės administracijos 
                                                                                    direktoriaus 2013 m. balandžio  30  d.

                                                                                    įsakymu Nr. AT- 489
RAJONO SAVIVALDYBĖS ADMINISTRACIJOS REGIONINĖS PLĖTROS SKYRIAUS

STRATEGINIO PLANAVIMO SPECIALISTO
PAREIGYBĖS APRAŠYMAS

I. BENDROJI DALIS

1. Strateginio planavimo specialisto pareigybė reikalinga strateginio planavimo politikai rajono savivaldybės teritorijoje įgyvendinti. Strateginio planavimo specialistą priima į darbą ir atleidžia iš jo rajono savivaldybės administracijos direktorius.
2. Regioninės plėtros skyriaus strateginio planavimo specialistas yra darbuotojas, dirbantis pagal darbo sutartį, pavaldus skyriaus vedėjui.
3. Darbuotojas, einantis šias pareigas, turi atitikti šiuos reikalavimus:

3.1. turi turėti aukštąjį universitetinį išsilavinimą;
3.2. turėti ne mažesnę kaip 1 metų darbo patirtį strateginio planavimo srityje;
3.3. mokėti kaupti, sisteminti, valdyti, apibendrinti informaciją ir rengti išvadas;

3.4. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais norminiais aktais, reikalingais pareigybės funkcijoms vykdyti. 
3.5. savarankiškai  planuoti, organizuoti savo veiklą;

3.6. mokėti dirbti šiomis kompiuterinėms programomis: MS „Word“, MS „Excel“, MS „Outlook“, MS „Internet Explorer“;
3.7. darbe vadovautis LR įstatymais, savivaldybės administracijos direktoriaus įsakymais, tarybos sprendimais, mero potvarkiais ir šiuo pareigybės aprašymu.
II. DARBUOTOJO, EINANČIO ŠIAS PAREIGAS, FUNKCIJOS

4. Darbuotojas, einantis šias pareigas:

4.1. organizuoja rajono savivaldybės strateginių planų rengimo procesus, vadovaudamasis teisės aktais, rajono savivaldybės administracijos direktoriaus įsakymais, rajono savivaldybės plėtros ir veiklos strateginio plano monitoringo (stebėsenos) sistemos aprašu ir rajono savivaldybės strateginio planavimo metodikos tvarkos aprašu; 

4.2. rengia, surenka rajono savivaldybės strateginių planų veiklos/ plėtros planų projektus iš programų koordinatorių ir atsakingų asmenų už programas, rengia rajono savivaldybės tarybos sprendimų projektus ir direktoriaus įsakymų projektus, susijusius su strateginio planavimo procesų vykdymu;  


4.3. surenka, sistemina prašymus, gautus dėl strateginių planų veiklos/ plėtros planų, kuriuos teikia svarstyti Strateginio planavimo grupėms;
 
4.4. vykdo strateginių plėtros ir veiklos planų įgyvendinimo priežiūrą, renka programų vykdymo ataskaitas;

4.5. konsultuoja rajono savivaldybės administracijos padalinius rengiant padalinių strateginius plėtros/veiklos planus; 


4.6. renka duomenis, pasiūlymus strateginio planavimo dokumentų rengimui, duomenis apie strateginių dokumentų įgyvendinimą, vykdant jų stebėseną;

4.7. kartu su strateginio planavimo darbo grupėmis rengia, tikslina rajono savivaldybės plėtros ir veiklos strateginių tikslų įgyvendinimo rodiklių sistemą. Kaupia, sistemina ir teikia savivaldybės darbuotojams, įstaigoms ir visuomenei informaciją apie strateginio planavimo dokumentų įgyvendinimo eigą.

4.8. kartu su strateginio planavimo darbo grupėmis renka, kaupia ir sistemina duomenis bei  informaciją, reikalingą situacijos analizei, juos apibendrina ir pateikia svarstymui darbo grupėms ir  rajono tarybai;


4.9. renka duomenis ir teikia siūlymus rengiant, atnaujinant ir įgyvendinant regioninius plėtros planus, programas, strategijas, nacionalinius plėtros planus, programas, strategijas;     


4.10. teikią informaciją strateginio planavimo darbo grupių vadovams, informuoja apie vyksiančius darbo grupių susirinkimus, teikia surinktus duomenis ir pasiūlymus dėl strateginio planavimo dokumentų, tvarko Strateginio planavimo  grupės aprobuotą medžiagą;

4.11.  vykdo Marijampolės regiono plėtros plano stebėsenos monitoringą;

4.12. rengia pasiūlymus ir ataskaitas Lietuvos Respublikos ministerijoms apie dalyvavimą tarpinstitucinėse programose.
III. ATSAKOMYBĖ IR ATSKAITOMYBĖ

5. Strateginio planavimo specialistas atsako už:


5.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;

5.2. rajono savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;

5.3. žalą, padarytą dėl savo kaltės ar neatsargumo.
_______________________________
Susipažinau
